Stamdata

”Stærke Vitaminer” Importer

Løsningsbeskrivelse

Indholdsfortegnelse

1 Formål 3

2 Løsningsbeskrivelse for vitamin importer 4

2.1 Datafiler 4

2.1.1 Adgang til FTP site 4

2.2 Datamodel 4

2.2.1 Historiske data 5

2.3 Kopiregisterservice 6

3 Ændringslog 7

# Formål

En beskrivelse af Stamdata importeren til ”stærke vitaminer” (vitamintilskud, naturlægemidler og andre præparater, der ikke er indeholdt i lægemiddeltaksten), projektet bygger på designet til Stamdata 4.0, beskrevet her: <https://github.com/trifork/sdm4-core/tree/sdm-core-4.1/doc>

Kravspecifikationen ligger her: <https://github.com/trifork/sdm4-vitaminimporter/blob/vitaminimporter-4.0/doc/bestilling-stamdata-lms-natur-og-vitaminer.docx>

Dette dokument giver et overordnet overblik over hvordan de enkelte krav forventes imødekommet.

# Løsningsbeskrivelse for vitamin importer

VitaminImporteren indlæser en række filer der kommer fra Lægemiddelstyrelsens FTP site. Filerne indeholder data for vitamintilskud, naturlægemidler og radiopharmaka

## Datafiler

Et datafil sæt består af følgende filer alle i fastlængdeformat og med codepage CP865.

|  |  |
| --- | --- |
| vit01.txt | Grunddata for lægemiddel (vitaminer) |
| rad01.txt | Grunddata for lægemiddel (radiopharmaka) |
| nat01.txt | Grunddata for lægemiddel (naturlægemidler) |
| slet01.txt | Grunddata for lægemiddel (slettede) |
| vit09.txt | Firmaliste for lægemiddel (vitaminer) |
| rad09.txt | Firmaliste for lægemiddel (radiopharmaka) |
| nat09.txt | Firmaliste for lægemiddel (naturlægemidler) |
| slet09.txt | Firmaliste for lægemiddel (slettede) |
| vit10.txt | Udgåede navne for lægemiddel (vitaminer) |
| rad10.txt | Udgåede navne for lægemiddel (radiopharmaka) |
| nat10.txt | Udgåede navne for lægemiddel (naturlægemidler) |
| slet10.txt | Udgåede navne for lægemiddel (slettede) |
| vit30.txt | Indholdsstoffer for lægemiddel (vitaminer) |
| nat30.txt | Indholdsstoffer for lægemiddel (naturlægemidler) |

Slet01, slet09 og slet10 filerne, er ordinære slettede lægemidler og bliver derfor ikke importeret – de bliver dog ignoreret hvis de er i datasættet, da filerne ligger i datasættet på Lægemiddelstyrelsens FTP site.

Detaljer for filerne er beskrevet i følgende regneark: <https://github.com/trifork/sdm4-vitaminimporter/blob/vitaminimporter-4.2/doc/Vitamin-fil-spec%2020070409.xls>

Efter mailkorrespondance mellem Kjeld Froberg og Christian Ernstsen 11/9-2012 er det blevet klart, at regnearkets beskrivelse er forkert for alle filer der ender på 09.txt.

Den korrekte rækkefølge er derfor i stedet:

Firmanummer

Firmamærke, langt navn

Firmamærke (kort)

Parallelimport-kode

Hvor dataleverandøren ikke forventer at Firmamærke (kort) og Parallelimport-kode er sat.

Den implementerede parser læser felterne i ovenstående rækkefølge og sætter alle felter, hvis de findes, men kan tåle at de to sidste felter er tomme.

### Adgang til FTP site

Filerne kan hentes på Lægemiddelstyrelsesn ftp side: <ftp://ftp.dkma.dk/> i folderen epj og hvor man så tager filerne i den nyeste underfolder (eksempelvis 20120903) – de er ordnet datomæssigt.


Adgang til Lægemiddelstyrelsens FTP side, skal aftales med Lægemiddelstyrelsen.

## Datamodel

Der er ingen transformationer af data fra fil formaterne – så alle data ligger i databasen som de er beskrevet i ovenstående regneark.

Datamodellen ser ud som følgende:

* VitaminGrunddata indeholder data fra xxx01 filerne
* VitaminFirmadata indeholder data fra xxx09 filerne
* VitaminUdgaaedeNavne indeholder data fra xxx10 filerne
* VitaminIndholdsstoffer indeholder data fra xxx30 filerne



SQL script til databasen ligger her:

<https://github.com/trifork/sdm4-vitaminimporter/blob/vitaminimporter-4.2/src/main/resources/db/migration/V20120903_1423__Vitaminmporter_ImporterStatus.sql>

### Historiske data

Der ønskes fuld historik for vitamin-importeren, i praksis betyder det at data ikke slettes, men derimod lukkes af v.h.a. ”ValidTo” kolonnerne i de enkelte tabeller.

Eksempel for vitamingrunddata tabellen:

1. Import af vit01.txt filen

|  |  |  |  |
| --- | --- | --- | --- |
| **DrugId** | **data…** | **ValidFrom** | **ValidTo** |
| 1234 | xxxx… | 2012-05-22 20:33:37 |  |

Ugen efter importeres en ny vit01.txt fil også indeholdende drugid 1234:

|  |  |  |  |
| --- | --- | --- | --- |
| **DrugId** | **data…** | **ValidFrom** | **ValidTo** |
| 1234 | xxxx… | 2012-05-22 20:33:37 | 2012-05-29 21:23:43 |
| 1234 | xxxx… | 2012-05-29 21:23:43 |  |

Når/hvis data slettes (ved at drugid ikke mere står i vit01, rad01 eller nat01 filerne) bliver ValidTo opdateret med datoen for sletningen – som er den samme dato for hvornår vitaminimporteren har opdaget at data er slettet.

**Bemærk:** dette passer ikke nødvendigvis sammen med den korrekte slettedato, men da en slettedato ikke leveres med er det bedste bud.

## Kopiregisterservice

Data udstilles kun via Stamdata Kopi Register Servicen (SKRS), der er ikke nogen online opslag eller andre former for eksport af data.

For at få adgang til data via SKRS skal følgende stier bruges:

|  |  |  |  |
| --- | --- | --- | --- |
| **Register** | **Datatype** | **Version** | **Tabeldata** |
| vitamin | grunddata | v1 | VitaminGrundata |
| vitamin | firmadata | v1 | VitaminFirmadata |
| vitamin | udgaaedenavne | v1 | VitaminUdgaaedeNavne |
| vitamin | indholdsstoffer | v1 | VitaminIndholdsstoffer |

For nærmere beskrivelse af SKRS og brugen deraf, se: [https://svn.softwareborsen.dk/stamdata/tags/v3.4.14/Dokumentation/Guide til anvendere.docx](https://svn.softwareborsen.dk/stamdata/tags/v3.4.14/Dokumentation/Guide%20til%20anvendere.docx)

# Ændringslog

Kilden til dette dokument kan findes på:

<https://github.com/trifork/sdm4-vitaminimporter/tree/vitminimporter-4.2/doc/Loesningsbeskrivelse.docx>

| Version | Dato | Ændring | Ansvarlig |
| --- | --- | --- | --- |
| 1.0 | 2012-09-03 | Initiel beskrivelse | Trifork  (Kjeld Froberg) |
| 1.1 | 2012-09-25 | Opdatering ifm release af vitaminimporter 4.2 | Trifork (Jakob Færch) |